דפנות הסוכה אם היו שתים זו אצל זו כמין ג"ם כו' אכן אין היתר זה נאמר אלא לדופן ג' אבל לא בשתי מחיצות (ב"י הר"ן) י"א אותן סוכות הנעשים בהכשר בין עשוים כמין גם או העשויה כמין מבוי המפולש שעשה להם דופן ג' באופן ההיתר אז מותרין גם לטלטל שם בשבת שבחג אף על פי דלענין שבת שלא במקום סוכה בשאר ימות השנה אין מועיל תיקונים ההם אכן בשבת שבסוכות שאני דמיגו דחשובה מחיצה לענין סוכה חשיבא נמי מחיצה לענין שבת (ב"י הרא"ש):